CELEX: 22005D0065
Language: et
Date: 2005-04-29 00:00:00
Title: EMP Ühiskomitee otsus nr 65/2005, 29. aprill 2005, millega muudetakse EMP lepingu IX lisa (Finantsteenused)

15.9.2005   
            
            
               ET
            
            
               Euroopa Liidu Teataja
            
            
               L 239/50
            
         
      EMP ÜHISKOMITEE OTSUS nr 65/2005,
   29. aprill 2005,
   millega muudetakse EMP lepingu IX lisa (Finantsteenused)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi “leping”, eriti selle artiklit 98,
   ning arvestades järgmist:
   
               (1)
            
            
               Lepingu IX lisa on muudetud EMP Ühiskomitee 11. märtsi 2005. aasta otsusega nr 43/2005. (1)
               
            
         
               (2)
            
            
               Euroopa Parlamendi ja nõukogu 21. aprilli 2004. aasta direktiiv 2004/39/EÜ finantsinstrumentide turgude kohta, millega muudetakse nõukogu direktiive 85/611/EMÜ ja 93/6/EMÜ ning Euroopa Parlamendi ja nõukogu direktiivi 2000/12/EÜ ja tunnistatakse kehtetuks nõukogu direktiiv 93/22/EMÜ (2)(parandatud ELTs L 45, 16.2.2005, lk. 18), tuleb lepingusse inkorporeerida.
            
         
               (3)
            
            
               Direktiiviga 2004/39/EÜ tunnistatakse alates 30. aprillist 2006 kehtetuks direktiiv 93/22/EMÜ, (3) mis on lepingusse inkorporeeritud ja mis tuleb sellest tulenevalt lepingust välja jätta,
            
         ON VASTU VÕTNUD KÄESOLEVA OTSUSE:
   Artikkel 1
   
               1.
            
            
               Punktidele 14 (Euroopa Parlamendi ja nõukogu direktiiv 2000/12/EÜ), 30 (nõukogu direktiiv 85/611/EMÜ) ja 30a (nõukogu direktiiv 93/6/EMÜ) lisatakse järgmine taane:
               
                           “—
                        
                        
                           
                              32004 L 0039: Euroopa Parlamendi ja nõukogu 21. aprilli 2004. aasta direktiiv 2004/39/EÜ (ELT L 145, 30.4.2004, lk 1), parandatud ELTs L 45, 16.2.2005, lk 18.”
                        
                     
         
               2.
            
            
               Punkti 30c (Euroopa Parlamendi ja nõukogu direktiiv 97/9/EÜ) järele lisatakse järgmine punkt:
               
                           “30ca
                        
                        
                           
                              32004 L 0039: Euroopa Parlamendi ja nõukogu 21. aprilli 2004. aasta direktiiv 2004/39/EÜ finantsinstrumentide turgude kohta, millega muudetakse nõukogu direktiive 85/611/EMÜ ja 93/6/EMÜ ning Euroopa Parlamendi ja nõukogu direktiivi 2000/12/EÜ ja tunnistatakse kehtetuks nõukogu direktiiv 93/22/EMÜ (ELT L 145, 30.4.2004, lk 1), parandatud ELTs L 45, 16.2.2005, lk. 18, tuleb lepingusse inkorporeerida.
                           Käesolevas lepingus loetakse selle direktiivi sätteid järgmises kohanduses:Direktiivi artiklis 15 kirjeldatud kolmandate riikide investeerimisühingutega suhtlemisel kohaldatakse järgmisi sätteid:
                                       1.
                                    
                                    
                                       Vastastikuse lähenemise võimalikult kõrge taseme saavutamiseks kolmandates riikides tegutsevate investeerimisühingute suhtes kehtiva korra kohaldamisel vahetavad lepinguosalised artikli 15 lõigetes 1 ja 4 nimetatud teavet ja korraldavad EMP Ühiskomitee raames nõupidamisi artikli 15 lõigetes 2 ja 3 nimetatud küsimustes vastavalt lepinguosaliste vahel kokkulepitud erikorrale.
                                    
                                 
                                       2.
                                    
                                    
                                       Lepinguosalise pädevate asutuste poolt investeerimisühingutele, mis on filiaalid, mida otseselt või kaudselt kontrollib kolmanda riigi seaduste alusel tegutsev emaettevõtja, antud tegevuslitsentsid kehtivad vastavalt selle direktiivi sätetele kõikide lepinguosaliste territooriumil. Siiski:
                                       
                                                   a)
                                                
                                                
                                                   kui kolmas riik seab arvulised piirangud EFTA riigi investeerimisühingute asutamisele või kehtestab nende investeerimisühingute suhtes niisugused piirangud, mida ta ei kehtesta ühenduse investeerimisühingute puhul, siis tegevuslitsentsid, mille ühenduse pädevad asutused on andnud investeerimisühingutele, mis on filiaalid, mida otseselt või kaudselt kontrollivad kolmanda riigi seaduste alusel tegutsevad emaettevõtjad, kehtivad üksnes ühenduse territooriumil, välja arvatud juhul, kui EFTA riik näeb oma jurisdiktsiooni raames ette teisiti;
                                                
                                             
                                                   b)
                                                
                                                
                                                   kui ühendus on otsustanud, et otsused tegevuslitsentside kohta, mis on antud investeerimisühingutele, mis on filiaalid, mida otseselt või kaudselt kontrollivad kolmanda riigi seaduste alusel tegutsevad emaettevõtjad, on piiratud või peatatud, siis kehtivad EFTA riigi pädeva asutuse antud tegevuslitsentsid üksnes tema jurisdiktsiooni alla kuuluval territooriumil, välja arvatud juhul, kui teine lepinguosaline näeb oma jurisdiktsiooni raames ette teisiti;
                                                
                                             
                                                   c)
                                                
                                                
                                                   punktides a ja b nimetatud piiranguid ja peatamist ei või kohaldada investeerimisühingute või nende filiaalide suhtes, millele on lepinguosalise territooriumil tegutsemiseks litsents juba antud.
                                                
                                             
                                 
                                       3.
                                    
                                    
                                       Kui ühendus korraldab läbirääkimised vastavalt artikli 15 lõigetele 2 ja 3, et tagada oma investeerimisühingutele võrdne kohtlemine ja tegelik turulepääs, püüab ta saavutada EFTA riikide investeerimisühingute võrdse kohtlemise.”
                                    
                                 
                     
         
               3.
            
            
               Punkt 30b (nõukogu direktiiv 93/22/EMÜ) jäetakse välja alates 30. aprillist 2006.
            
         Artikkel 2
   Direktiivi 2004/39/EÜ (parandatud ELTs L 45, 16.2.2005, lk 18) islandi- ja norrakeelsed tekstid, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 30. aprillil 2005, tingimusel et kõik lepingu artikli 103 lõikele 1 vastavad teated on edastatud EMP Ühiskomiteele. (4)
   
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 29. aprill 2005
      
         
            EMP Ühiskomitee nimel
         
         
            eesistuja
         
         Richard WRIGHT
         
      
   
   
      (1)  ELT L 198, 28.7.2005, lk 45.
   
      (2)  ELT L 145, 30.4.2004, lk 1.
   
      (3)  EÜT L 141, 11.6.1993, lk 27.
   
      (4)  Põhiseadusest tulenevad nõuded on nimetatud.